આ તત્ત્વોનો આશય સ્પષ્ટ છે. હિન્દુઓને અને હિન્દુસ્તાનને બદનામ કરી રાજકીય લાભ લેવો. હિન્દુ અને મુસ્લિમનાં સમીકરણો જોડીને દેશમાં વૈમનસ્ય અને અરાજકતા ઊભી કરવી. ખરેખર તો બળાત્કાર જ જઘન્ય છે. પીડિતાને કોઈ જાતિના બિલોરી કાચની જરૂર નથી. બળાત્કાર પીડિતા કોઈપણ ધર્મની હોય તેની પડખે સમાજ ઊભો જ છે તેના અપરાધીઓ કોઈપણ ધર્મના હોય તેને કડકમાં કડક સજા થાય તે જ આ દેશના નાગરિકોની માંગ છે.